 ร้านปลาหมึกหม้อไฟใกล้สนามบินอินชอนที่เกาหลี
ร้านอยู่ในตึก หายากซักหน่อยเพราะหน้าร้านไม่มีชื่อภาษาอังกฤษ หน้าร้านเป็นรูปหม้อไฟทะเล ไม่มีรูปเมนูปลาหมึกหม้อไฟแบบที่เห็นนี่เลยครับ

 ทั้งร้านขายอยู่เมนูเดียวสไตล์เกาหลี มีให้เลือกไม่มาก มีแค่หม้อไฟปลาหมึก ปลาหมึกดิบ หมูสามชั้น 
กติกาคือต้องสั่งหม้อไฟปลาหมึก 2ที่ ถึงจะสั่งหมูเพิ่มได้ ไปคนเดียวถึงจะสั่ง 2ที่ก็ไม่ขายให้ ใจจริงๆ

 
☆ Octopus hotpot 25,000₩ x1
 หม้อไฟสีแดงเดือด ดูเข้มข้น แต่ไม่ได้เผ็ดแบบโดดๆ รสชาติออกเผ็ดหวาน กลมกล่อม ใส่ทั้ง กระเทียม ต้นหอม ฟักทอง กุยช่าย เห็ดเข็มทอง 
 ตั้งหม้อรอจนเดือด แล้วป้าจะเอาปลาหมึกยักษ์เป็นๆ ตัวขนาดกลางๆแบบกำลังกินมาใส่ลงในหม้อ
ตัดหนวดให้พอดีคำ เหลือส่วนหัวรอไว้กินท้ายสุด 
 หนวดต้องกินก่อนสุกจะอร่อยที่สุด เรื่องความสดไม่ต้องห่วง เนื้อจะนุ่มหนึบ กรุบๆ ไม่เหนียวแบบสุก เนื้อหวาน ไม่คาว เข้ากับน้ำซุปรสเผ็ดหวานดีเลย
 พอกินใกล้หมด ป้าจะมาตัดส่วนหัวให้ ด้านในมีมันกับหมึกสีดำรสหวานมัน ส่วนนี้ทีเด็ดเลยครับ อร่อย
 กินเนื้อหมดซุปก็จะงวดพอดี สั่งข้าวมาผัดปิดท้าย 
ข้าวสีขาวผสมข้าวสีดำ ต้นหอมซอย ลงผัดในหม้อ 
คลุกให้ทั่วแล้วแผ่ข้าวให้ทั่วหม้อ รอจนข้าวด้านล่างเกรียมๆหน่อย รสเข้มๆ กินกับกิมจิตัดเลี่ยน

 เครื่องเคียงมีให้ไม่เยอะ กิมจิ ผักดอง ซุปหอยลาย 
สั่งหมูสามชั้นเพิ่มที่ละ 12,000₩ หรือจะกินแต่ปลาหมึกยักษ์ก็ได้ แล้วแต่ชอบเลยครับ


 อาจจะดูแปลกๆและโหดร้ายไปซักหน่อยแต่อร่อยแน่นอน ราคากลางๆ บริการดี มีป้าคอยทำให้ตลอด เรามีหน้าที่นั่งกินอย่างเดียว ร้านเค้าขายดี คนเยอะตลอด ใครชอบแนวนี้แนะนำให้มาลองเลยครับ

